Publication: Magyar Közlöny
Issue: MK-2008-150 (Year: 2008, Number: 150)
Era: 2004-2010
Section: Irányítás alatt a tisztességtelen piaci magatartás és a versenykorlátozás tilalmáról szóló 1996. évi LVII. törvény szerinti irányítást kell érteni.
Paragraph Index: 501

Irányítás alatt a tisztességtelen piaci magatartás és a versenykorlátozás tilalmáról szóló 1996. évi LVII. törvény szerinti irányítást kell érteni. 11.3. A pályázati eljárás során szerzett frekvenciahasználati jogosultság idõtartama a frekvenciahasználati jogosultság megszerzésétõl számított 15 év, amely egy alkalommal pályázati, árverési eljárás kiírása nélkül, kérelemre 7,5 évvel meghosszabbítható. 11.4. A frekvenciahasználati jogosultságot szerzett vállalkozás a nyilvános szolgáltatás nyújtását legkésõbb a jogosultságot megállapító határozat jogerõre emelkedését követõ 1 éven belül köteles megkezdeni. 11.5. A frekvenciahasználati jogosultság, illetve jog a pályázati kiírásban meghatározott módon, a pályázat eredeti céljainak betartatása mellett csak a teljes 453,08–457,38/463,08–467,38 MHz sávra ruházható át. 11.6. A frekvenciahasználati jogosultság, illetve jog átruházása esetén a 11.4. pontban foglalt határidõ kérelemre legfeljebb egy évvel meghosszabbítható. 11.7. Amennyiben az e rendeletben szabályozott, vagy a pályázati eljárás során önként vállalt, illetõleg a frekvenciahasználati jogosultságot megállapító határozatban foglalt feltételek nem teljesítése esetén a frekvenciahasználati jogosultságot a hírközlési hatóság az egyéb, az Eht. 68. §-ában foglalt piacfelügyeleti intézkedések eredménytelensége miatt az Eht. 68. § (6) bekezdése alapján visszavonja, az egyben a jogosultságot megállapító határozatra alapozott valamennyi frekvenciakijelölés, valamint rádióengedély megszûnését is eredményezi. A frekvenciahasználati jogosultságért fizetendõ teljes pályázati díj még meg nem fizetett része a visszavonás idõpontjában azonnal esedékessé válik. 11.8. Amennyiben a frekvenciahasználati jogosultságot megállapító határozat visszavonására kérelemre kerül sor, a jogosultságot megállapító határozatra alapozott valamennyi frekvenciakijelölés, valamint rádióengedély is visszavonásra kerül. 11.9. A frekvenciahasználati jog visszavonása egyben a frekvenciahasználati jogosultság megszûnését is eredményezi. 11.10. A mozgóállomások, illetve a felhasználói állomások adási frekvenciái a 453,08–457,38 MHz sávban, az átjátszóállomások, illetve a központi állomások adási frekvenciái a 463,08–467,38 MHz sávban vannak. A duplex távolság 10 MHz. 2008/150. szám 11.11. A 453,08–457,38/463,08–467,38 MHz sávban, annak szélein, legalább 0,2 MHz fel nem használható védõsávot kell kialakítani. 11.12. A határövezeti frekvenciahasználat vonatkozásában a hírközlési hatóság csak azon állomások frekvenciáira ad rádióengedélyt, amelyek a 3. melléklet szerinti, vonatkozó nemzetközi koordinációs dokumentumokban rögzített feltételeket kielégítik. 11.13. A vállalkozást a szomszédos országokban mûködõ szélesebb sávú rendszerek üzemeltetõivel történõ egyeztetési kötelezettség terheli, a frekvenciák határövezeti használata vonatkozásában. 11.14. A sáv megszerzésének, használatának és átruházásának további feltételeit a pályázati eljárás kiírási dokumentációjában a hírközlési hatóság határozza meg. 11.15. A frekvenciakijelölés a polgári frekvenciagazdálkodás egyes hatósági eljárásairól szóló miniszteri rendeletben meghatározott módon, a pályázaton elnyert frekvenciahasználati jogosultság alapján történik. 11.16. Az ECC/DEC/(04)06 Határozat mellékletében megjelölt technológiától való eltérés esetén az alkalmazott technológia bevezethetõségét védelmiarány-görbék készítésével és összeférhetõségi vizsgálatokkal kell a vállalkozásnak alátámasztania.

Source: https://magyarkozlony.hu/hivatalos-lapok/4662acd1f58fabd0d95bacbddbd3aede4d255af2/dokumentumok/0f4a708550fb94317cc3706d8430e462cb947f7b/letoltes